 Aịzaya 18  Ewoo, ala ụkpara, nke dị nógbè osimiri ndị dị nItiopia!Ọ bụ ya na-ezipụ ndị ozi ka ha si noké osimiri gaa, ka ha jiri ụgbọ mmiri ndị na-ese nelu mmiri, bụ ndị e ji ahịhịa papaịrọs rụọ, gaa, sị: Unu ndị ozi nwere ụkwụ ọsọ, gakwurunụ mba ndị toro ogologo, ndị ahụ ha na-akwọ mụrụmụrụ, ndị a na-atụ egwu nebe niile, mba dị ike nke ukwuu, nke na-azọdakwa ndị ọzọ, ndị osimiri buuru ala ha.Unu niile ndị bi nelu ala na unu ndị bi nụwa, unu ga-ahụ ihe yiri mgbe a na-egwunye ihe mgbaàmà nelu ugwu, unu ga-anụkwa ụda nke na-ada ka mgbe a na-afụ opi.Nihi na nke a bụ ihe Jehova gwara m: M ga-anọ jụụ wee lekwasị anya nebe m nke guzosiri ike, dị ka oké okpomọkụ nke na-adị noge ehihie, dị ka ígwé ojii nke igirigi nokpomọkụ nke na-adị noge owuwe ihe ubi.Nihi na tupu owuwe ihe ubi eruo, mgbe ifuru nọzuworo oge ya, okooko ya aghọọkwa mkpụrụ vaịn ka na-acha acha, mmadụ ga-ejikwa mma ịkwa osisi gbupụ ntakịrị alaka ya, gbupụkwa ome ya, gbukapụ ha.A ga-ahapụ ha ka nnụnụ na-eri anụ rie ha, hapụkwa ha ka anụ ọhịa nke ụwa rie ha. Nnụnụ na-eri anụ ga-anọ nelu ha nọkọchị, anụ ọhịa niile nke ụwa ga-anọkwa nelu ha noge owuwe ihe ubi.Noge ahụ, a ga-ewetara Jehova nke ụsụụ ndị agha onyinye, site naka ndị toro ogologo, ndị akpụkpọ ahụ ha na-akwọ mụrụmụrụ, ndị a na-atụ egwu nebe niile, mba dị ike nke ukwuu, nke na-azọdakwa ndị ọzọ, ndị osimiri buuru ala ha, nebe a kpọkwasịrị aha Jehova nke ụsụụ ndị agha, bụ Ugwu Zayọn. 